CO POPRAD

ČAROVNÉ SKLÍČKO XII.
2025-03-31 19:00 (Europe/Bratislava) | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Rozhovor s Annou Budáčovou, ktorá sa venuje tvorbe zo skla. Vo svojom rozprávaní nás už po dvanástykrát prevedie čarovnou krajinou skla. Témou večera bude tentoraz šperkársky smalt – email. Večer moderuje Zuzana Šimová.
Vstupné 3 €

REGGAE VIBEZ
2025-03-29 20:00 | Koľaj 22, 49°03'40.4"N 20°17'58.1"E
Príď si v sobotu 29.03.2025 oddýchnuť na Koľaj 22 pri reggae.Večerom nás budú sprevádzať DJ Barón + MC RYHHA.Otvárame o 19:00 – vstup for free

POZNÁVANIE TATRANSKÝCH OSÁD – NOVÝ SMOKOVEC
2025-03-29 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Pokračovanie cyklu o histórii tatranských osád nás tentoraz zavedie do Nového Smokovca. Zakladateľ osady lekár Mikuláš Szontagh st. aplikoval znalosti klimatoterapie na tatranské podmienky. Bol napríklad jedným z prvých ľudí, ktorí doniesli do Tatier lyže. Osadu v tom čase tvorilo 26 budov sanatória a 12 šľachtických letohrádkov.
Vstupné: 3 €

FILMOVÉ PREMIETANIE: Retrokino Vysoké Tatry
2025-03-29 17:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
FILMOVÉ PREMIETANIE – z archívu Múzea – premietneme krátke propagačné filmy z obdobia 50.-70. rokov 20.storočia.
Vstupné: 4 EUR

Deň hvezdární a planetárií
2025-03-29 14:00 - 19:00 | Poliankovo, Tatranská Polianka 20, Vysoké Tatry, 062 01, Slovenská republika
DEŇ HVEZDÁRNÍ A PLANETÁRIÍsa uskutoční 29. marca 2025. Aj tento rok bude naše planetárium a astronomická technika k dispozícii verejnosti. Nájdete nás v priestoroch Digitálnej galérie Poliankovo v Tatranskej Polianke.Témou aktuálneho ročníka je ČIASTOČNÉ ZATMENIE SLNKA, ktoré budeme môcť v prípade priaznivého počasia pozorovať od 11:50 do 13:00.
V poobedných hodinách bude k dispozícii naše planetárium s ponukou popularizačných programov:14:00 Úžasné dobrodružstvo Rosetty a Philae (animovaný)14:40 Naša planéta Zem (animovaný)15:20 Slnko, naša žijúca hviezda (dokumentárny)16:00 Svetlo a tma (dokumentárny)16:40 Zo Zeme do vesmíru (dokumentárny)17:20 Odhaľovanie neviditeľného vesmíru (dokumentárny)
Nebude chýbať prezentácia astronomickej techniky.
V prípade priaznivého počasia sa uskutoční pozorovanie večernej oblohy od 18:30.
Počas celého trvania akcie bude k dispozícii náš odborný lektor, ktorý rád zodpovie všetky otázky a poskytne poradenstvo ohľadom vlastných hvezdárskych ďalekohľadov.
Tešíme sa na vás.

Kde líšky dávajú dobrú noc
2025-03-29 11:00 | Kníhkupectvo Christiania, Námestie sv. Egídia 3004/108, Poprad, Slovenská republika
V spolupráci s vydavateľstvom N Press vás srdečne pozývame na besedu s historičkou Hanou Kubátovou, M.A., Ph.D. o jej knihe Kde líšky dávajú dobrú noc.
Historička Hana Kubátová v knihe Kde líšky dávajú dobrú noc : kresťanský nacionalizmus a holokaust na Slovensku skúma, ako sa formovanie národného štátu počas druhej svetovej vojny prepojilo s kolektívnou zradou a genocídou. Ukazuje, že holokaust nebol len „importovanou“ tragédiou, ktorú Slovensku vnútilo nacistické Nemecko, ale procesom, na ktorom sa podieľali samotní Slováci – politické a náboženské elity, miestni funkcionári aj bežní občania. Táto kniha narúša pohodlný mýtus o Slovensku ako obeti nacistického diktátu a kladie otázku, ako sa mohla krajina, ktorá sa prezentovala ako kresťanská a národná, stať aktívnym účastníkom holokaustu.Kubátová prináša odpoveď podloženú množstvom dôkazov, ktoré hovoria, že k holokaustu neviedli len rozhodnutia mocných. Umožnili ho každodenné prejavy lojality, kompromisov a chamtivosti, a to aj v tých najodľahlejších kútoch krajiny, kde líšky dávajú dobrú noc. Historická analýza udalostí sa prelína s varovaním pred silou nacionalistických ideológií prekračujúcich hranice – geografické aj časové.
Vstupné dobrovoľné.Rezervácie miest na 052/ 77 22 944

The Plán C, Bigľayz, Raz-2-Try na Koľaji 22
2025-03-28 21:00 | Koľaj 22, 49°03'40.4"N 20°17'58.1"E
V piatok 28.03.2025 na Koľaji 22 zahrajú do tvrdšej nôty:The Plán C ( Punk Liptov)Bigľayz ( humbuk rock Spišská Novejša)Raz-2-Try ( Rock Orava )Otvárame o 20:00.

ZÁCHRANNÁ STANICA ZÁZRIVÁ – METOD MACEK
2025-03-28 18:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Metod Macek, zakladateľ Záchrannej stanice pre zranené živočíchy v Zázrivej, porozpráva a premietne o najstaršej stanici na Slovensku, ktorá je určená na záchranu poranených voľne žijúcich živočíchov a opustených mláďat. Záchranná stanica plní aj funkciu ekocentra a venuje sa osvete v oblasti ochrany prírody.
Vstupné: 3 €

Cesta k digitálnej slobode
2025-03-27 18:00 - 20:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Slúži technológia vám, alebo vy jej?
Slúži technológia vám, alebo vy jej? Táto prednáška vás prevedie cestou k digitálnej slobode cez sebauvedomenie, digitálny minimalizmus a technologickú nezávislosť ako najvyšší cieľ. Podelím sa o svoj osobný príbeh, ktorý začína ako únik z digitálneho presýtenia a pokračuje znovuzískaním technológie ako nástroja, nie pasce. Ponúknem praktické postrehy, ktoré vám môžu pomôcť zamyslieť sa nad tým, ako si zjednodušiť digitálny život a nájsť väčšiu rovnováhu – bez potreby prechodu do offline režimu.
Ďalšie info: https://freewithtech.substack.com/p/my-journey-to-becoming-free-with-tech

Rozprávanie a prezentácia OBLAKY NAD TATRAMI
2025-03-27 18:00 | Múzeum tatranskej kinematografie a fotografie, Starý Smokovec 36, Vysoké Tatry, 06201
Hosťom programu bude Mgr. Anna Pribullová PhD. z Aerologického a radiačného centra SHMÚ Gánovce. Jej rozprávanie o oblačných javoch bude doplnené fotografiami od rôznych fotografov : pani Estera Lukačková z Popradu, astrofotografi Ondrej Králik a Tomáš Slovinský, fotografie ktorých uverejňuje aj NASA a od pracovníkov z Meteorologického observatória Skalnaté Pleso: pozorovateľ Mgr. Martin Krasuľa a astronóm Mgr. Marek Husárik , PhD.
Vstupné: 4€
Podujatie je v spolupráci s Tatranským literárnym fondom, časť vstupného bude použitá na jeho podporu.

Cvičenie pre zdravú ženu
2025-03-27 16:30 - 18:00, 2025-03-20 16:30 - 18:00, 2025-03-13 16:30 - 18:00 | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

LESNÝ KÚPEĽ – CESTA K HARMÓNII S PRÍRODOU
2025-03-27 16:00 - 23:30 | Kinosála Múzea TANAP-u, Tatranská Lomnica 64, Vysoké Tatry, 059 60, Slovenská republika
Múzeum Tatranského národného parku v spolupráci so Slovenskou asociáciou lesného kúpeľa pozýva na jedinečné podujatie, ktoré priblíži silu prírody a ukáže, ako čerpať z jej liečivých účinkov.
* Kedy? Štvrtok 27. marca 2025 o 16:00
* Kde? Kinosála Múzea TANAP-u, Tatranská Lomnica
Hlavným hosťom podujatia bude Ing. Berta Stašková, odborníčka na lesnú terapiu a zakladateľka Slovenskej asociácie lesného kúpeľa, ktorá predstaví princípy tejto jedinečnej metódy.
Počas podujatia sa účastníci dozvedia:
* Čo je lesný kúpeľ a ako pozitívne ovplyvňuje fyzické aj duševné zdravie
* Ako prebieha táto forma terapie v praxi
* Aké sú možnosti rozvoja lesných kúpeľov v Tatranskom národnom parku
Stačí prísť a zažiť atmosféru spojenia s prírodou – spoznať osobitý spôsob relaxácie a regenerácie.
Vstup je voľný!
Viac informácií:
muzeum@tanap.sk | +421 905 366 748
www.tanap.sk/podujatia-v-muzeu/

Na koho to slovo padne
2025-03-26 19:00 - 20:30 | Dom Kultúry, Štefánikova 99/72, Poprad, 05801, Slovenská republika
Pôvodom študentská inscenácia, ktorá nemala v pláne byť viac, než je a predsa svojim hodnotným presahom vyniká a vypredáva sály už viac ako dvadsaťpäť rokov! V predstavení si podali ruky talent, kvalitný humor aj herecký kumšt. Zmixovali sa a úspešne rozdelili do piatich naturelov. Vytvorili tak jedinečnú pečať charakterov, ktoré nás spoľahlivo rozosmievajú aj nútia zamyslieť sa. Totiž, trpko-smiešne zážitky na javisku sú bezodná téma. Pätica hercov, Marián Miezga a.k.a mafián z Leopoldova, Lukáš Latinák v roli národovca z Repkoviec, Juraj Kemka alias urečnený bonzák so zápalom močového mechúra, Vladimír Kobielsky sťa Urodzený aristokrat a Róbert Jakab ako Intelektuál, dodáva predstaveniu šťavu, istú dramatiku, vhľad, ale aj nadhľad.
Hra napísaná koncom búrlivých šesťdesiatych rokov a na Slovensku skúšaná „len“ ako ročníková práca koncom deväťdesiatych, si v sebe nesie terapeutickú dávku humoru, ale aj dômyselnú kritiku ľudských vlastností, ktoré dokáže vyplaviť iba moc. V predstavení sa presúva zbraň ako obdoba sily od jednej postavy k druhej a v polke hry sa začne skloňovať aj kľúč, čo je znamením slobody. Unikátne divadelné predstavenie križuje krajinou, aby potešilo svoje publikum v každom kúte Slovenska. Doprajte si vo svojom meste dupľu kvalitnej a nadčasovej témy z prostredia protiatómového krytu a privítajte herecké kvinteto, ktoré sa svojim divákom úctivo poklonilo už viac ako päťstokrát! Vitajte na predstavení Na koho to slovo padne. 🔝😄🎭🔫🗝️🪑
Autorom divadelnej hry je maďarský spisovateľ, dramaturg a dramatik Gábor Görgey. Na režisérsku stoličku zasadol Peter Mankovecký. Dramaturgicky sa pod inscenáciu podpísal Peter Pavlac. O scénu a kostýmy sa postarala Tatiana Šulíková. V hlavných úlohách sa predstavia Lukáš Latinák, Juraj Kemka, Marián Miezga, Róbert Jakab a Vladimír Kobielsky. Predstavenie si pod krídla vzalo Divadlo Astorka Korzo´90. Za ten čas precestovalo svet a s úspechom ho uviedli v USA, Austrálii, Maďarsku či vo Francúzsku.

TRAIL2GETHER – Vysoké Tatry
2025-03-26 18:30 | 1. poschodie
Poď si s nami zabehať, stretávame sa každú stredu večer.
Aktuálne informácie o tohtotýždňovej trase nájdeš vždy na Facebooku.
Trasa má väčšinou do 10 km a tempo prispôsobujeme skupine.
Neváhaj sa k nám pripojiť! Tešíme sa na Teba!

Jemen & Omán. Whiskyho cestovateľské kino v Poprade
2025-03-25 18:30 | Groteska art café, Štefánikova 99/72, Poprad, 058 01, Slovenská republika
Na tomto premietaní si pozrieme jemenský ostrov Socotra, kde okrem hlavného „mesta“ nie je nikde elektrina, žiadny hotel ani reštaurácia, ale namiesto toho panenská príroda s jedinečnou živočíšnou aj rastlinnou biodiverzitou. Z 825 rastlinných druhov sa 37 % nevyskytuje nikde inde na svete, podobne ako 90 % druhov miestnych plazov. Sokotra sa preslávila najmä vďaka jedinečným stromom Dračej krvi, ktoré sa stali jej symbolom a na prvý pohľad vás upútajú veľmi zvláštnou korunou. Obdivovať môžete aj nádherne kvitnúci fľaškový strom, voňavý kadidlovník a mnohé iné vzácne druhy. Na ostrovoch žije 192 vtáčích druhov, z toho 44 tam hniezdi. Asi najfotogenickejší z nich je hojne sa vyskytujúci Egyptský sup. Miestne ľudoprázdne lagúny a pláže sú tyrkysovejšie ako tie najvychytenejšie z maledivských a navyše sa nad nimi týčia jedinečné obrovské snehobiele pieskové duny. Takisto si vychutnáme nádherné scenérie miestnych hôr, porastených lesmi stromov Dračej krvi, pod ktorými sme kempovali a spoznáme život v lokálnych autentických osadách, kde sa čas zastavil asi tak pred 200 rokmi. Ďalšie nádherné scenérie obrovských kaňonov, vysokých pieskových dún, či historických miest si pozrieme aj na fotkách z Ománu. Užijeme si aj kúpanie v nádherných miestnych vodopádoch a horských jazierkach s kryštálovo čistou, zelenou vodou. Aj keď niektoré časti Ománu už sú pomerne dosť objavené turistami, Whisky sa tam zameral najmä na odľahlejšie oblasti, ktoré preskúmaval terénnym autom, po drsných offroadových cestách, či brodením korytami sezónnych riek v časoch záplav, ktoré sú pre túto oblasť veľmi atypické. Podarilo sa mu do oboch destinácií prepašovať aj svoj dron, takže sa je naozaj na čo tešiť.
Spevák kapely Slobodná Európa Whisky, sa po dlhých rokoch cestovania po odľahlých kútoch piatich kontinentov rozhodol vytiahnuť na svetlo sveta svoje mnohé zážitky a fotografie zo svojich výprav. Na svojich cestách Whisky navštívil viac ako 100 krajín, v ktorých sa zameriaval najmä na odľahlé oblasti s atraktívnymi prírodnými scenériami, zachovalými pôvodnými etnikami a kultúrami, bez turistického ruchu, ktoré často preskúmaval na motorke, či terénnom aute na ktorých prešiel po cestách – necestách stovky tisíc kilometrov. Za všetky oblasti, ktoré navštívil môžeme len tak námatkovo spomenúť napríklad Indiu (ktorú navštívil 17 krát..), Severnú Kóreu, Venezuelu, Irán, Laos, Afganistan, Kolumbiu, Kamerun, Argentínu, Jemen, Mexiko, Kanadu, Indonéziu, Gruzínsko, Nepál, Nikaraguu, Vietnam, Izrael, Tadžikistan, USA, Peru, Austráliu, Čínu, Kirgizstan, Omán, Salvádor, Srí Lanku, Arménsko, Bolíviu, Kosovo, Uzbekistan, Guatemalu, Brazíliu, Filipíny, Kambodžu, Kazachstan, Čile, Maroko, Ladakh, Podnestersko, Sikkim, Náhorný Karabach a mnohé ďalšie. Jeho dlhoročné skúsenosti filmového kameramana naznačujú profesionálnu úroveň fotografií…
Informácie o všetkých plánovaných premietaniach nájdete na wck.slobodnaeuropa.sk

Premietanie dokumentárneho filmu HOHENLOHE DEDIČSTVO
2025-03-25 16:00 - 18:00 | Podtatranské múzeum v Poprade, Vajanského 72/4, Poprad, 05801, Slovenská republika
HOHENLOHE DEDIČSTVO
25. marec 2025/ utorok/ 16:00 – 18:00 hod.
Premiéra druhého dielu úspešného dokumentárneho filmu Branislava Molnára – režiséra oceňovaného doma aj v zahraničí. Dokumentárny film pojednáva o období, keď sa majiteľom Belianskych Tatier stal nemecký šľachtic Christian Hohenlohe. Dodnes je považovaný za kontroverznú postavu našich dejín a väčšina Slovákov o ňom nikdy nepočula. Hohenlohe patrí medzi významné osobnosti našej prírodovednej, poľovníckej a ochranárskej histórie. Nastolil pravidlá, z ktorých väčšina platí v Tatrách dodnes a sú súčasťou návštevného poriadku TANAPu. Na obmedzený počet rokov zakázal strieľať určité druhy zveri, obmedzil dostupnosť chodníkov pre turistov, vykázal z lesa ťažiarov dreva.
Premietanie – mystický príbeh o kniežati Tatier sa uskutoční v prednáškových priestoroch Podtatranského múzea v Poprade, Vajanského 72/4, 058 01 Poprad.
Vstupné dobrovoľné.
Zmena programu vyhradená.

Spomienkový koncert piesní Karla Gotta
2025-03-23 19:00 - 21:00 | Dom Kultúry, Štefánikova 99/72, Poprad, 05801, Slovenská republika
Pozvánka na Spomienkový koncert piesní Karla Gotta s Nikolasom Putom
Srdečne Vás pozývame na jedinečný “Spomienkový koncert piesní Karla Gotta”, ktorý sa uskutoční v osemnástich slovenských mestách. Tento koncert bude venovaný pamiatke legendárneho českého speváka Karla Gotta, ktorý svojím hlasom a piesňami ovplyvnil celé generácie.
Hlavnou hviezdou večera bude spevák Nikolas Put, nadaný mladý tenor, ktorý sa nedávno predstavil na slávnostnom Galakoncerte k 105. výročiu Československej republiky. Počas koncertu ho na pódiu bude sprevádzať talentovaný klavirista Radim Linhart a jeho kapela. Nikolas je známy svojím úprimným prejavom a hlbokým vzťahom k hudbe Karla Gotta, čo z neho robí jedného z najvýraznejších talentov svojej generácie.
Počas tohto výnimočného večera zaznejú nezabudnuteľné piesne, ktoré pripomenú tvorbu Karla Gotta a jeho trvalý odkaz. Príďte si vychutnať večer plný spomienok a skvelej hudby, ktorá vás prenesie späť v čase.

Občianske zhromaždenie
2025-03-21 18:00 - 19:00 | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na občianske zhromaždenie, ktoré sa uskutoční v piatok 21. marca o 18:00 hod. na Námestí sv. Egídia pred OC Forum. Na zhromaždení vystúpi režisérka Jana Ovšonková, bývalý diplomat Rastislav Puchala, Rus žijúci na Slovensku Jevgenij Bugrejev, herec a spevák Ondřej Daniš. Poprad sa týmto pripája k celoslovenským protestným zhromaždeniam “Slovensko je Európa”.

BRP 33: Timotej Strieš – Ako sa varí marketing v kuchyni Lidlu
2025-03-21 08:00 - 10:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na 33. Biznis raňajkách privítame Timoteja Strieša, Head of Online Marketing v spoločnosti Lidl Slovensko. Príďte sa dozvedieť, ako sa v Lidli varí marketing a aké stratégie a postupy stoja za úspechom jednej z najvýznamnejších značiek na Slovensku. Stretneme sa 21. marca 2025 o 8:00 v Coworkingu Poprad.
Toto stretnutie bude ideálnou príležitosťou na nahliadnutie do kuchyne marketingu, kde sa kombinujú kreativita, dáta a stratégiá pre dosahovanie výnimočných výsledkov.
Nechajte sa inšpirovať odborníkom, ktorý vám odhalí, ako Lidl buduje svoje miesto na trhu a komunikuje so svojimi zákazníkmi. Tešíme sa na stretnutie plné zaujímavých informácií a praktických tipov!
Kúpiť lístok!

PubQuiz u Krakena – MARVEL STUDIOS
2025-03-20 18:30 | U Krakena, Námestie svätého Egídia 10/23, Poprad, 05801, Slovenská republika
Ahojte 🤚🏻 Prinášame Vám zoznam kvízov na najbližsie obdobie 😊 Ako stále v zozname nájdete obľúbené všeobecné kvízy a tentokrát tématické kvízy Poznáš Slovensko? A kvíz MARVEL STUDIOS 👌🏻 Začiatok kvízov 18:45h Registrácia formou správy na Instagrame alebo Facebooku. Ďakujeme a Tešíme sa na Vás…🐙

PÁNSKÁ ŠATNA aneb Mušketýři v Mexiku
2025-03-19 19:00 - 20:30 | Dom Kultúry, Štefánikova 99/72, Poprad, 05801, Slovenská republika
Hviezdy českej komédie, Jiří Lábus, Martin Dejdar, Petr Vacek a ďalší na jednom pódiu!
Nezmeškajte jedinečnú príležitosť nahliadnuť do pánskej šatne známych hercov.
Predstavenie je kolektívna improvizácia hercov, úspešné piesne, dialógy, atrakcie a nápady, to všetko pod vedením Martina Dejdara.
Zažijete spontánnu atmosféru prepojenia medzi hercami a divákmi, so štipkou kolegiálnej škodoradosti.
Navyše, niektorí herci spolu hrajú už desiatky rokov a prežili spoločne veľkú časť svojho hereckého života. To všetko sa prejavuje v ich vzájomných „prihrávkach“ aj v nekompromisných „smečoch.“
Hrajú: Martin Dejdar, Jiří Lábus, Petr Vacek, Jan Jiráň, Martin Janouš, Petr Hojer
Pozor! Predstavenie nie je vhodné pre divákov do 15 rokov!

MALIARSKE SYMPÓZIUM POÉZIA V MAĽBE TATIER – ZIMA
2025-03-17 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Účastníci i lektori zimného maliarskeho sympózia Poézia v maľbe Tatier, ktoré sa konalo vo februári tohto roku v Starom Smokovci, porozprávajú o svojich zážitkoch a skúsenostiach s maľbou v plenéri tatranskej krajiny.
Vstupné 2 € (Vyzbierané vstupné bude použité na podporu a rozvoj Tatranského literárneho fondu)

SHUI XIAN – NARCIS Z HÔR WU YI A KVET CHRYZANTÉMY
2025-03-15 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou slávneho oolongu Narcis z hôr Wu Yi, známy aj pod menom Vodná víla. Patrí medzi útesové oolongy, s výraznejšou praženou vôňou i chuťou. Spolu s ním ochutnáme čínsku bylinu kvet chryzantémy, ktorá má mnoho priaznivých účinkov na ľudský organizmus.
Vstupné: 6 €

Workshop: Kizomba
2025-03-15 16:00 - 17:00 | TK FEARLESS, Francisciho 19, Poprad, 05801, Slovenská republika
Pozývame Vás na Kizomba workshop pre začiatočníkov a pokročilých s Calym v Poprade. Prihlásiť sa môžete cez SMS +421 948 112 116. Cena je 30 €, cena na mieste bude 35 €.

Slovenské ľadové kráľovstvo
2025-03-15 10:00 - 12:00 | Dom Kultúry, Štefánikova 99/72, Poprad, 05801, Slovenská republika
Detské divadelné predstavenie na motív jednej z najznámejších rozprávok všetkých čias, vás vtiahne do ľadového kráľovstva plného zábavy a hudby. Čaká na vás príbeh dvoch sestier Elzy a Anny, ktorých sesterská láska zachráni kráľovstvo. Stretnete sa aj s ich nerozlučnými kamarátmi, milým a vtipným snehuliakom Olafom a nebojácnym a odvážnym Kristoffom. Vychutnajte si skvelé spevácke a herecké výkony v podaní známych slovenských hercov a spevákov. Očakávajte veľa energie a interakcie s divákmi a známe piesne z rozprávky, ktoré si s nami určite radi zaspievate. Na našom predstavení sa zabavia nielen detí, ale aj dospelí. V predstavení Slovenské ľadové kráľovstvo účinkujú aj herci, ktorí nadabovali a naspievali slovenský originál rozprávky.
Obsadenie:
Olaf – Marian Labuda ml./ alt. Michal Hallon
Elza – Andrea Somorovská
Anna – Mirka Gális Partlová /alt. Maťa Dolná
Kristoff – Dávid Árva
Predstavenie trvá 55 minút a je vhodné pre deti od 3 rokov. Deti do 1 roka zdarma. Po každom predstavení je možné odfotiť sa s hercami.

Popradská zberateľská burza
2025-03-15 07:00 - 12:00 | SOŠ Okružná 25, Okružná 25, Poprad, 05801, Slovenská republika
Klub filatelistov v Poprade Vás pozýva na popradská zberateľskú burzu, ktorá sa uskutoční v sobotu 15. marca, 17. mája, 20. septembra a 22. novembra od 7.00 do 12.00 v priestoroch SOŠ na Okružnej ulici 25.
Na svoje si určite prídu zberatelia z odborov filatelia, ale aj filokartia, numizmatika, numizmatika a notafilia. Ostatné zberateľské odbory sú vítané.

Z HORY JE LEPŠIE VIDIEŤ. WANDA RUTKIEWICZ.
2025-03-14 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
(Poľsko, 76 min, r. Bartosz Kowalski)
Film o poľskej himalájskej horolezkyni Wande Rutkiewicz. Napriek tomu, že sa v Himalájach stratila pred vyše tridsiatimi rokmi, v horolezeckej komunite doteraz vyvoláva rozporuplné emócie.
Vstupné: 2 €

Silné reči v Poprade
2025-03-11 19:00 - 21:00 | Kino Tatran, Námestie sv. Egídia 43/86, Poprad, 05801, Slovenská republika
Ide jar, zvieratká vykúkajú z brlohu a komici z backstageu! Všade vrieskajú deti, pretože majú prázdniny, a vy si môžete prísť zavrešťať od smiechu na najväčšiu stand-up comedy show v našich končinách. Silné Reči opäť vyrážajú za vami, vždy v inej zostave a s novými vtipmi!
Už 11.3. v Poprade vás budú baviť: Zitron, Šoko, Martin Hatala, Docent
UPOZORNENIE: Vstup na show je až od 15 rokov. Na vystúpenie odporúčame prísť s dostatočným predstihom, aby sme vás mohli riadne usadiť a nezmeškali ste úvod show.
